Kibernaptár

WITSEC szakmai nap 2024
2024-10-16 09:00 - 17:00 (Europe/Budapest) | Magyar Telekom Székház, Könyves Kálmán krt. 36., Budapest, 1097, Magyarország
A WITSEC (Women in IT Security) Egyesület tevékenységének egyik sarkalatos pontja a 2016. óta megrendezett WITSEC szakmai nap, melyet az Európai Kiberbiztonsági Hónap keretében tartottunk meg. A kapott visszajelzések alapján 2018 óta vegyesen tartunk angol és magyar nyelvű előadásokat. Az Egyesület tagjai mellett a hazai IT biztonság szakmai közössége is értékes előadásokkal járult hozzá a nap sikeréhez. Mostanáig rengeteg pozitív visszajelzés érkezett a konferenciával és a munkánkkal kapcsolatban. A szakmai napunk szervezésénél fontos szempont, hogy a résztvevők számára ingyenesen tudjunk prémium szakmai tartalmakat biztosítani, ezzel is támogatva a diákok és fiatal szakemberek részvételét. Büszkék vagyunk arra, hogy előadóink marketingmentes szakmai tartalmakat hoznak minden évben. Ennek is köszönhetjük, hogy évente 200-250 ember ellátogat WITSEC szakmai napra és online is sokan követik az eseményt.

II. Alverad-Bánki Nemzetközi Kiberbiztonsági Konferencia
2024-10-15 08:30 - 16:30 | Online
Az Óbudai Egyetem Bánki Donát Gépész és Biztonságtechnikai Mérnöki Karának és az Alverad Technology Focus Kft-nek a közös szervezésében 2024. október 15-én második alkalommal rendezzük meg nemzetközi tudományos konferenciánkat, hibrid formában.
A konferencia nyelve magyar és angol.
A konferencia célja, hogy a legújabb hazai és nemzetközi kutatási eredményeket a szakértő közönség számára elérhetővé tegyük, továbbá lehetőséget biztosítsunk a fiatal kutatók, a PhD hallgatók számára a publikációs gyakorlat megszerzésére, diplomamunkák eredményeinek bemutatására.
Célunk továbbá, hogy a társ egyetemek oktatói és hallgatói, valamint kollégáink tudományos kapcsolatai elmélyüljenek.
A konferencia szakmai területei:

Kiberbiztonság – NIS2
Kibervédelem
Oktatás és képzés
Kutatás, fejlesztés
Digital forensics
Mesterséges intelligencia és blokklánc
Egészségügy
Média
Új technológiák

Részletes program és az online részvételhez a linkek elérhetősége: https://bgk.uni-obuda.hu/wp-content/uploads/2024/10/II.Alverad-Banki-Kiber_Konferencia-2024-Program.pdf
A konferencia nyilvános, a részvétel előzetes regisztrációhoz kötött. https://bgk.uni-obuda.hu/alverad-banki-kiberkonferencia/

Hacktivity Konferencia
2024-10-14 08:30 - 16:30 | Lurdy Konferencia-és Rendezvényközpont, Könyves Kálmán krt. 12-14., Budapest, Pest, 1097, Magyarország
2024. október 14-én, hétfőn, új helyszínen, a Lurdy Rendezvényközpontban kerül megrendezésre a 21. HACKTIVITY konferencia, amely Magyarország legjelentősebb kiberbiztonsági eseménye. Az esemény, amely régóta a közép-kelet-európai régió legnagyobb kiberbiztonsági konferenciájának számít, idén egynapos formában tér vissza, két külön tematikájú szekcióval.
A HACKTIVITY évről évre a legnevesebb információbiztonsági szakembereket gyűjti össze, hogy aktuális és előremutató témákban osszák meg tudásukat a résztvevőkkel. Az idei konferenciára 15 országból érkeznek előadók, többek között Izraelből, Hollandiából, Németországból, Indiából, az Egyesült Királyságból, Tajvanról, Spanyolországból, Csehországból, az Egyesült Államokból, Horvátországból, Belgiumból és Franciaországból.
Az idei konferencián számos izgalmas téma kerül terítékre, például előadások lesznek a lengyel digitális azonosító rendszer kihívásairól, a repülőgépek sebezhetőségeiről, a macOS Disk Arbitration esetleges kiszolgáltatottságainak történetéről, a Windows kernel kihasználásáról a Red Team operátorok számára, valamint a Telegramot használó malware-ek ökoszisztémájáról. Emellett bemutatják, milyen rejtett kockázatokat hordoznak az open-source AI modellek.
A workshopok keretében a résztvevők többek között az AI biztonságának alapelveiről tanulhatnak, valamint gyakorlati bemutatót láthatnak arra, hogyan lehet Bluetooth Low Energy (BLE) alapú autós támadásokat végrehajtani, vagy hogyan alkalmazható a Python és a gépi tanulás a hálózati forgalom elemzésére.
Az idei évben is folytatódik a Hackademy Sponsorship, amelynek keretében a szervezők fontosnak tartják a magyarországi kiberbiztonsági szakma és közösség támogatását. 2017 óta lehetőséget biztosítanak arra, hogy tehetséges hallgatók és tanáraik ingyenesen vehessenek részt a konferencián.

További információk és jegyvásárlás a #HACKTIVITY2024-ről (https://hacktivity.com) weboldalon érhetők el.
Előadók listája: https://hacktivity.com/speakers-announcement-2024/

Katonai Kibertér 2024
2024-10-10 08:00 - 15:00
Zártkörű meghívásos rendezvény!
A konferencia célja olyan tudományos – szakmai fórum biztosítása, amelynek keretében a katonai kiberbiztonság és az ahhoz közvetlenül csatlakozó területeken dolgozó szakemberek, kutatók meg tudják osztani a katonai kibertér aktuális kérdéseivel kapcsolatos tapasztalataikat, eredményeiket.

KiberFest
2024-10-10 00:00 - 23:59 | Ludovika Sportcsarnok, Diószegi Sámuel utca 19., Budapest, 1089, Hungary
Cél a középiskolások figyelmének felhívása a tudatos internethasználatra, a digitális önvédelmi eszközeik tárházának fejlesztésére, a kibertérben elkövethető bűncselekmények vonatkozásában az áldozattá és/vagy elkövetővé válás elkerülésére.
Moderátor: Bedő Beatrix r. hadnagy (Budapesti Rendőr-főkapitányság Bűnügyi Szervek Gazdasági Bűnözés Elleni Főosztály Kiberbűnözés Elleni Osztály), Szecso (influenszer)

Programterv
08:15 Foreland zenekar előadása
08:45 Meglepetés performance
08:55 dr. Terdik Tamás r. vezérőrnagy, Budapest rendőrfőkapitányának nyitóbeszéde
09:00-18:30 A Ludovika Aréna sportcsarnokában az Élménytér és Tudásközpont különböző programjai
09:00-11:00 Az emeleten KiberFest programmal párhuzamosan „Ötletelj!” workshop
13:30 Foreland zenekar előadása
13:50 „Ötletelj” legjobb projektek díjátadója

Élménytér
„Teszteld!”
Társasjáték, digitális játékok, robotika, 360 Spinner és fotóautomata, Multi Ball – interaktív LED falas játékrendszer, különböző sportolási lehetőség kipróbálása.
Gamer vs. sportoló
Showműsor elem, ahol játékosok mérik össze a képességeiket magyar élsportolókkal, illetve a látogatókkal.
Közreműködők:

Magyar E-sport Szövetség
Logiscool (robotika)
Magyar Társasjátékos Egyesület
Magyar Szabadidősport Szövetség

Tudásközpont
Interaktív kiállítok
A kibertérben elkövetett bűncselekményekkel kapcsolatos interaktív, digitális prevenciós játékok, kvíz, stb., áldozatsegítés, online pénzügyi tudatosság, tehetségkutatás, BRFK-„Bennfentes” program.
Közreműködők:

Nemzeti Védelmi Szolgálat
Nemzetbiztonsági Szakszolgálat
Magyar Nemzeti Bank
Nemzeti Média- és Hírközlési Hatóság
MBH Bank
Safe Internet Center
UNICEF Magyar Bizottság
Igazságügyi Minisztérium Áldozatsegítő Központ
Mathias Corvinus Collegium
Budapesti Rendőr-főkapitányság Humánigazgatási Szolgálat, Bűnügyi Szervek Gazdasági Bűnözés Elleni Főosztály Kiberbűnözés Elleni Osztály, Bűnügyi Szervek Nyomozó Főosztály Gyermek- és Ifjúságvédelmi Osztály
Nemzeti Közszolgálati Egyetem Rendészettudományi Kar hallgatói

Chatszoba tükörszobában
Az érdeklődők beszélhetnek etikus hackerrel, AI szakértővel, influenszerrel, internetjogásszal, játéktervezővel, kutatóval, kiberbiztonsági szakértővel, hotline elemzővel, pszichológussal, rendőrrel.
Közreműködők: Hintalovon Alapítvány, továbbá a fentiekben felsorolt szervezetek.

A rendezvény sajtónyilvános lesz.
A rendezvény zártkörű, a már korábban regisztrált budapesti iskolák diákjainak szól.
Október a Kiberbiztonság tudatosságának hónapja
Biztonságos digitális lét középiskolásoknak program

ISACA Második szerdai előadás - 2024. október
2024-10-09 17:00 - 19:00 | Online
Szabó Fruzsina: CYBEROKTOBER – Beütött egy kis „mental breakdown”? Tervezd. Szervezd. Élvezd.
Időpont: 2024. október 9. (szerda) 17:00
Az előadásról:
Szívügyünk az információbiztonsági tudatosság-fejlesztés, de vajon mitől s mikor vált azzá? Kötelezettségből feladat, feladatból kihívás, mára pedig kihívásból szenvedély. Az awareness világa egy picit „mission impossible”, hiszen a hatáskeltés mindenkinél más és más módszert igényel, valakinél a filmek, könyvek ajánlása indít el egy gondolatszálat, valakit el kell rettenteni, valakinél a szimuláció talál be, vagy épp egy „szerep”, amibe bújhat pl. egy gamifikáció során. De, vajon mi lehet a siker kulcsa, a titkos összetevők összetevőinek a titka?

Az előadóról:
Fruzsina közel 4 éve foglalkozik információbiztonsággal, emellett hiszi, hogy a tapasztalat az nem csupán az évek számától függ. A fejlődés nem sprint, hanem sokkal inkább maraton. Gyakornokként kezdte, most pedig egy önálló szakterületet épít ki lépésről-lépésre. Rengeteg szerepben van egyszerre, ez voltaképp egy kihívásokkal teli „one man show”, mely épp ettől olyan izgalmas és meghatározó.

Minden hónapban új előadót, új és aktuális témát hozunk az online előadásunkra, amihez ingyen lehet csatlakozni.

EIVOK-50. Információbiztonsági Szakmai Fórum
2024-10-01 17:00 - 19:30 | OTP Bank Nyrt., Babér utca 9., Budapest, 1131
A HTE Információbiztonsági Szakosztálya – EIVOK, az OTP Bank Nyrt.-nél tartja következő szakmai fórumát, amelyben bemutatásra kerül az ELTE – OTP kiberlab kutatási tevékenysége.

CyberQuest ctf.
2024-09-27 00:00 - 2024-11-03 23:59 | Online
A Capture the flag verseny, az Óbudai Egyetem, Neumann János Informatikai Karának egy kutatócsoportja, a Honeylab (https://honeylab.hu) szervezésében kerül megrendezésre. A verseny két részből áll, egy 10 napos online fordulóból, és egy egynapos helyszíni döntőből, ahová az online forduló 10 legeredményesebb résztvevőjét hívjuk meg.
A regisztráció (várhatóan szeptember 1-n fog indulni), kortól, helytől, intézménytől független, mindenkit szeretettel várunk!
A döntő október 18-án lesz.
A versenyen Jeopardy típusú kihívások várnak mindenkit, a kategóriák széles választékában.

European Cybersecurity Skills Conference
2024-09-26 00:00 - 2024-09-27 23:59 | Millenáris Park, Kis Rókus u. 16-20, Budapest, 1024
Idén az Európai Kiberbiztonsági Szakértői Konferenciát az EU Tanácsának magyar elnöksége égisze alatt Budapesten, Magyarországon kerül megrendezésre. Az esemény platformot biztosít a tapasztalatcserére, a kihívások kezelésére és a legjobb gyakorlatok megosztására.
A konferencia bemutatja továbbá az ENISA Európai Kiberbiztonsági Készség Keretrendszerének (ECSF- https://www.enisa.europa.eu/topics/education/european-cybersecurity-skills-framework) jövőbeli irányait, valamint megosztásra kerülnek az Európai Bizottság és a tagállamok Cybersecurity Skills Academyben (https://digital-skills-jobs.europa.eu/en/cybersecurity-skills-academy) nyújtott tevékenységei.
A megvitatásra kerülő legfontosabb témák a következők:
– A kiberbiztonság kialakulóban lévő szabályozási kerete és annak hatása a készségekre;
– Tapasztalatcsere a készségfejlesztés terén;
– Az ECSF jövője;
– Kapacitásépítési tevékenységek az EU-ban és a tagjelölt országokban;
– A kiberbiztonsági készségekkel kapcsolatos együttműködések;
– Készséghiány mérése és a tendenciák azonosítása az EU-ban.

Uniós kibernagykövetek informális találkozója
2024-09-25 00:00 - 23:59
Az uniós kibernagykövetek informális találkozójának központi témái a mesterséges intelligencia és a kiberdiplomácia összefüggései, a civil-katonai együttműködés, a nemzetközi jog kibertérben történő alkalmazása, valamint a kiberbiztonsággal kapcsolatos ENSZ-tárgyalások jövőbeli irányai lesznek.

ITBN Conf-Expo
2024-09-25 00:00 - 23:59 | Lumin8 rendezvényközpont, BÉCSI ÚT 38-44., BUDAPEST, 1036
Az ITBN mára már egy fogalom a szakmában. Az út 2004-ben kezdődött, amikor a magyar IT-szakma szereplőinek a fejéből kipattant egy ötlet, életre hívnak egy olyan független szakmai fórumot, amely képviseli a piacon megtalálható összes szereplő és felhasználó érdekét.
Az eredeti elképzeléseket mára meghaladtuk, az Informatikai Biztonság Napja ugyanis az innovációk és új termékek első bemutató helyévé is vált. A konferencián neves előadók ismertetik a szektort meghatározó jogi, gazdasági, illetve a területre hatással levő szakmai és felügyeleti szervezetek aktuális álláspontját, mindezt érdekes, olykor szórakoztató formába csomagolva.
A rendezvényen mindenki jelen van, aki számít, így nagyszerű lehetőség az offline térben is építeni és erősíteni a kapcsolati hálód: az IT-biztonsággal kiemelt szinten foglalkozók mellett az auditorok, biztonsági vezetők, gyártók, szervezeti döntéshozók, tanácsadók, disztribútorok, gazdasági- és cégvezetők, és az IT-beszerzéseket intézők is képviselik magukat évről évre.
Hihetetlen, de idén 20 éve tartottuk az első ITBN-t. Az AI még a kanyarban sem volt, mi már akkor az rendszerek és értékláncok biztonságán ügyködtünk, biztosak vagyunk benne, hogy a mai kihívásokat is meg tudjuk oldani.
A 2024-es ITBN fókuszában a legújabb kiberbiztonsági és AI témák állnak, különös hangsúlyt fektetve az ellátási láncokra. Idei mottónk: „value chAIned!”. Inspiráló előadások és dinamikus beszélgetések során olyan kérdéseket érintünk, mint:
A dark weben tanulva megszülethet-e az ördögi AI? NIS2 kapcsán milyen feladatokkal küzdöttek meg a cégek? – Kendőzetlenül, őszintén a NIS2 felkészülési projektekről. Pár éven belül elérkezhet a jelszó nélküli világ? Mit tud kezdeni az igazságszolgáltatás olyan incidensekkel, amikre még nem léteznek jogszabályok? Témáink között szerepel még az emberi munka értékének változása, az AI munkahelyi használata, valamint az AI térnyerésének hatása az üzleti tervezésre.
Keynote előadónk lesz Max Schrems az „adatvédelmi Robin Hood, osztrák adatvédelmi aktivista, a digitális jogok úttörője, találkozz vele személyesen!
Várunk szeptember 25-én a Lumin8 rendezvényközpontban, hogy közösen formáljuk a jövő biztonságos digitális világát!
A feltüntetett jegyár az Áfát nem tartalmazza!

CyberSec 2024
2024-09-23 08:00 - 16:00 | Millenáris Park, Kis Rókus u. 16-20, Budapest, 1024
A Nemzetbiztonsági Szakszolgálat Nemzeti Kibervédelmi Intézet idén kilencedik alkalommal rendezi meg a CyberSec konferenciát a Kiberbiztonsági Hónap keretein belül.

A konferencia központi témái a NIS2 irányelv implementációja, a jogszabályi változásoknak való megfelelési kérdések, valamint a kiberbiztonság legégetőbb tárgyköre: az AWARENESS.

IT EXPERTS-TECH LEADERS 2024 FELHŐ A JAVÁBÓL konferencia
2024-09-19 00:00 - 2024-09-20 23:59 | Park Inn By Radisson Zalakaros, Zalakaros, Üdülő sor 1, 8749, Zalakaros, 7849, Magyarország
Vannak olyan sarkpontok 2024-ben, amelyekről a felhős környezetek kapcsán egyszerűen muszáj beszélni. Konferenciánkon a cloud és az összes vonatkozó aspektusa kerül terítékre.
A felhő kérdéskörét természetesen az IT-biztonsági aggályok mentén is megvizsgáljuk, és nem mehetünk el szó nélkül a hazai piacra zúduló kiberbiztonsági támadások mellett sem. A mesterséges intelligencia sem hiányozhat a felsorolásból, a felhős megoldások kapcsán – dinamikus skálázás, gépi tanulási rendszerek, integráció, valós idejű adatfeldolgozás, egyszóval minden, ami a felhő és mesterséges intelligencia vonatkozásában felmerülhet.
Mivel pedig mindennek a hajtómotorja az adat, ezért alámerülünk adatmenedzsment, az adatminőség a data governance és data mesh világába, ahonnan a data ownership sem maradhatnak ki. Hiszen aki nagy szeletet akar kiharapni a piacból az elkövetkező években, annak rendet kell tenni az adatai háza táján. Ehhez adunk gyakorlati muníciókat.
Idén az űr sem maradhat ki a konferencia témarepertoárjából, hiszen a több mint két éve elfogadott űrstratégia és az azóta eltelt hosszú évek munkája, egyre inkább kezd láthatóvá válni. Az már erősen körvonalazódott, hogy az űripar meghatározó ágazattá kezd válni világszinten is.
Konferenciánkon arra igyekszünk válaszolni, hogy mi a magyar űrstratégia célja, milyen irányvonalon halad 2035-ig? Lesz-e magyar űrhajós az űrben és Magyarország valóban meghatározó szereplője lehet-e az űrversenynek a régióban?
A technológiai innovációk mögött álló embert sem hagyjuk ki a sorból. Humán blokkunkban a Z-generáció munkahelyi megjelenéséről és a dinamikus szemlélettel érkező ifjú titánok alkalmazásának előnyéről beszélgetünk majd. Ahogy az agy és a mesterséges intelligencia kapcsolata is terítékre kerül.

Hétpecsét Információbiztonsági Egyesület - Információvédelem menedzselése CXII. Szakmai fórum
2024-09-18 09:30 - 13:00 | Lurdy Konferencia-és Rendezvényközpont, Könyves Kálmán krt. 12-14., Budapest, Pest, 1097, Magyarország
A Hétpecsét Információbiztonsági Egyesület meghívja Önt, a 2024 szeptember 18-án tartandó, „Információvédelem menedzselése CXII. Szakmai Fórum” rendezvényére.
A Rendezvényünket személyes jelenléttel tartjuk! A rendezvény ingyenes, de regisztrációhoz kötött!
A rendezvény programja:
09.30 – 10.00 Érkezés, regisztráció
10.00 – 11.30 Köszöntő és bevezető gondolatok – Aktualitások az információvédelem területén
Dr.Ködmön István (Hétpecsét) alelnök
Előadás felkérés alatt
Az autóipari kiberbiztonság kihívásai: ISO/SAE 21434 szabvány bevezetése és gyakorlati alkalmazása
Nimsz Vivien (thyssenkrupp Components Technology Hungary Kft.) Product Cybersecurity Auditor
11.30 – 11.50 Szünet
11.50 – 13.00 „Az év információvédelmi dolgozata – 2024” cím nyertes előadásai
Az SZTFH tapasztalatai a 2024. június 30-i határidővel benyújtott regisztrációs kérelmek elbírálásával kapcsolatos ügyekben
Előadó felkérés alatt

XIV. Média- és Internetkonferencia - Tegyünk együtt egy jobb internetért!
2024-09-05 00:00 - 2024-09-06 23:59 | Magyar Telekom Székház, Könyves Kálmán krt. 36., Budapest, 1097, Magyarország
A Nemzetközi Gyermekmentő Szolgálat 14. alkalommal rendezi meg Média- és internetkonferenciáját „Tegyünk együtt egy jobb internetért!” címmel, a Magyar Telekom Székházban.
A Nemzetközi Gyermekmentő Szolgálat, mint Magyarország Safer Internet Centere (SIC) tudatosságnövelő központként, hotline-ként a gyermekek, szülők és tanárok felvilágosítását, illetve az interneten található káros tartalmak eltávolítását tűzte ki célul. Szeretnénk elérni, hogy az országban minél több internethasználó böngészhessen biztonságosabb körülmények között, és hogy probléma esetén tudják, hogy hozzánk is fordulhatnak.

eSignDay – Elektronikus Aláírás Napja
2024-06-28 00:00 - 23:59 | Online
Ismét eSignDay, vagyis idén is lesz Elektronikus Aláírás Napja!
Már elérhető a regisztráció a Melasz – Magyar Elektronikus Aláírás Szövetség Egyesület hagyományosan megrendezett eSignDay rendezvényére, amely most kivételesen 2 napos.
Az első nap online lesz megtartva, de június 28-án pénteken várunk személyesen is mindenkit.
A rendezvény ingyenes, de regisztráció köteles, a helyszínen kb. 80 fő tud megjelenni.
Regisztráció az esemény oldalán.
Idén összevonva – 2 napos esemény keretében 2024. június 27-28-án – kerül megrendezésre a FraudPrevent konferencia és az eSignDay rendezvény.
A SZTAKI, az Internet Szolgáltatók Tanácsa Tudományos Egyesület és a MELASZ idén is megrendezi szokásos #eSignDay konferenciát, melyet idén kiegészít (megelőz) a SZTAKI FraudPrevent konferenciája.
Az első napon a FraudPrevent konferencia keretében az internetes csalások elleni védelem a téma.
A két rendezvény együtt szervezésének az adja az apropóját, hogy sok az áthallás a két téma között, az internetes csalások elleni védekezésben az e-aláírás és a PKI technológia sok esetben szerepet kap.
A második napon a szokásos éves eSignDay kerül megrendezésre. Ezen a napon főleg az eIDAS2 és magyar szabályozása a DÁP törvény adja majd az új témát, hiszen ez talán a legjelentősebb változás a digitális aláírások területén, amely kihatással van az életünkre.
A Konferencia helyszíne: 1111 Budapest, Kende u. 13-17.
A konferencia hibrid módon kerül megtartásra (helyszíni személyes vagy távoli részvétellel).
A részvétel ingyenes, de regisztrációhoz kötött.

FraudPrevent – csalás elleni nap
2024-06-27 10:00 - 14:40 | Online
Idén összevonva – 2 napos esemény keretében 2024. június 27-28-án – kerül megrendezésre a FraudPrevent konferencia és az eSignDay rendezvény.
Az első napon a FraudPrevent konferencia keretében az internetes csalások elleni védelem a téma.
A programok ezen a napon online lesznek megrendezve, a csatlakozáshoz a linket e-mailben küldjük a regisztrációs űrlap kitöltőinek.
A második napon a szokásos éves eSignDay (SZTAKI, ISZT, MELASZ) kerül megrendezésre, hibrid formában.
További információk és regisztráció az esemény oldalán.

Lebilincselő kék éj - KiberEst
2024-06-22 18:00 - 22:00 | Bács-Kiskun Vármegyei Rendőr-főkapitányság, Batthyány utca 14., Kecskemét, 6000, Magyarország
A Múzeumok Éjszakája keretében a Bács-Kiskun Vármegyei Rendőr-főkapitányság az online és telefonos csalások témakörében tart interaktív előadást és workshopot. A épület nagytermében Dr. Göcs László, a Neumann János Egyetem adjunktusa, informatikai igazságügyi szakértő tart előadást, míg ezzel párhuzamosan áldozatvédelmi és bűnmegelőzési kiállítás tekinthető meg az aulában.

ISACA Második szerdai előadás - 2024. június
2024-06-12 17:00 - 19:00 | Online
Bánszki Zsolt: Hogyan kezdjünk neki? Anemona a szabályok és ajánlások útvesztőjéhez.
Időpont: 2024. június 12. (szerda) 17:00
Az előadásról:
A 2016-ban bevezetett uniós kiberbiztonsági szabályokat a 2023-ban hatályba lépett NIS2 irányelv aktualizálta. A nemzeti szabályozási rendszernek 2024. október 18-ig elő kell állnia, így mindenki NIS2 lázban ég! Fel kell készülnünk! Na de mire? Hogyan?
A Kibertan. tv. kész, de az Ibtv. módosítása, valamint a 41/2015. (VII.15.) BM rendelet módosítása még hivatalosan várat magára. Nade mégis mi várható?
2024. január 31-én megjelent, társadalmi egyeztetésre a részletes követelményeket tartalmazó kormányrendelet tervezete. Ezek alapján nem érte nagy meglepetés a szakmát. Az új rendelet-tervezet ugyanúgy a NIST 800-53 -at veszi alapul, mint az Ibtv. -hez kötődő 41/2015. (VII.15.) BM rendelet, azzal a különbséggel, hogy itt már a Rev5 az alap.
Ja az más! Így egyszerű lesz… gondolhatnánk….
Az előadóról:
Bánszki Zsolt közel 25 éve dolgozik nagyvállalati IT környezetben, ebből 19 évet vezetői pozícióban. A ranglétrát végigjárva foglalkozott üzemeltetéssel, fejlesztéssel és immár több mint 10 éve az IT biztonság szakértőjeként tevékenykedik, ahol mindig is a technológiai megközelítés állt hozzá a legközelebb. Karrierjét az államigazgatásban kezdte, majd a privát szférában is dolgozott. Jelenleg a biztributor stratégiai tanácsadójaként az innovatív kiberbiztonsági technológiák ügyfélközpontú bemutatására koncentrál.

DNS biztonsági workshop
2024-05-29 10:00 - 15:30 | Online
Az Internet Szolgáltatók Tanácsa Tudományos Egyesület, a HUN-REN SZTAKI és a HunCERT 2024. május 29-én egész napos DNS (Domain Name System) biztonsági workshopot tart az egyesület tagjainak, a regisztrátoroknak és minden érdeklődő számára.
A nap délelőtti részében egy oktatást tartunk, majd délután mélyebb szakmai előadásokkal készülünk. Az előadások magyar nyelvűek, a DNS4EU témában tartott két angol prezentációt kivéve.
A rendezvény ingyenes, de előzetes regisztrációhoz kötött, amit május 27-én 23:59-kor zárunk.
A workshop CPE pontszerző esemény is egyben.
Minden érdeklődőt szeretettel várunk.

EIVOK-48 Információbiztonsági Szakmai Fórum, Szakosztályi ülés
2024-05-23 16:30 - 19:00 | Online
Program:
16.30 – 16.40 Megnyitó:
Dr. Magyar Sándor EIVOK elnök
16.40 – 17.00 EIVOK – szakosztályi ülés
Napirend a Szakosztály tagjainak küldött külön meghívóban
17.00 – 17.30
Jogszabályi megfelelés és információbiztonsági feladatok támogatása a SIREN rendszerrel
Oroszi Eszter Diána
Silent Signal Kft., információbiztonsági tanácsadás üzletágvezető
17.30 – 17.50
Hogy hekkeltek idén? – Beszámoló a HCSC ‘24-ről
Sas Péter
HCSC főszervező
17.50 – 18.10
Kérdések és válaszok, kötetlen beszélgetés
18.10 – 18.40 EIVOK megismételt szakosztályi ülés, amennyiben szükséges
A rendezvény ingyenes, de regisztrációhoz kötött, jelentkezni az alábbi linken lehet:
https://ludevent.uni-nke.hu/event/4116/
ISACA CPE pontszerzési lehetőség!
Az előadáson való részvétel esetén 1 CPE pont szerezhető.

KiberReggeli
2024-05-22 08:00 - 12:00 | Nemzetbiztonsági Szakszolgálat, Törökvész út 32-34., Budapest, 1022, Magyarország
KiberReggeli

Évente kerül megrendezésre a KiberReggeli nevű esemény, ahol az NBSZ NKI-val együttműködő szervezetek, cégek képviselői kerülnek meghívásra egy kötetlen beszélgetésre.
